recursal/SuperWikiNEXT-32B huggingface dataset:
**เอฟเอ็ม** (อังกฤษ: FM) เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก

ที่มา
-----

เป็นผลงานแรกหลังจากที่ผลงานชุดที่แล้ว *Uh-ee* ออกมาได้หนึ่งปี โดยได้ซินซาดงไทเกอร์ โปรดิวเซอร์และนักแต่งเพลงชื่อดัง ผู้เป็นโปรดิวเซอร์และผู้เขียนเนื้อเพลง *Roly Poly* ของที-อารา ซึ่งเป็นแรงบันดาลใจให้ ฮวาง ฮย็อน ชาง ประธานโครมเอนเตอร์เทนเมนต์ก่อตั้งบริษัทขึ้นมาและเป็นผู้ปลุกปั้นเครยอนป๊อปในเวลาต่อมา เป็นผู้เขียนเนื้อให้ ออกเผยแพร่ในวันที่ 27 มีนาคม ค.ศ. 2015

เอฟเอ็ม ถูกนำไปแสดงครั้งแรกในงาน K-Pop Night Out at SXSW ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน

ในชุดแบบมาสก์ไรเดอร์ที่ออสติน รัฐเท็กซัส
ในชุดแบบเซเลอร์มูน ในงาน Summer K-POP Festival 2015
โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย

คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี

รายชื่อเพลง
-----------

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "FM" | ซินซาดงไทเกอร์, มอนสเตอร์เฟกเทอรี | ซินซาดงไทเกอร์, มอนสเตอร์เฟกเทอรี | 3:41 |
| 2. | "Hapataka" (하파타카) | คิม ยู-มิน | คิม ยู-มิน, ลี เซือง-ยูฟ, ลูโบเมียร์ ซลาวิเซก | 3:08 |
| 3. | "1, 2, 3, 4" | ซง จิ-ฮุน | ซง จิ-ฮุน | 3:06 |
| 4. | "FM" (Inst.) |   | ซินซาดงไทเกอร์, มอนสเตอร์เฟกเทอรี | 3:41 |
| 5. | "Hapataka" (Inst.) |   | คิม ยู-มิน, ลี เซือง-ยูฟ, ลูโบเมียร์ ซลาวิเซก | 3:08 |
| 6. | "1, 2, 3, 4" (Inst.) |   | ซง จิ-ฮุน | 3:06 |
| ความยาวทั้งหมด: | **19:50** |

ชาร์ต
-----

### ชาร์ตประจำสัปดาห์

| ชาร์ต (2015) | อันดับสูงสุด |
| --- | --- |
| เกาหลีใต้(แกออนอัลบั้มชาร์ต) | 6 |

อ้างอิง
-------

1. ↑  แม่แบบ:IQ[*ลิงก์เสีย*]
2. ↑  แม่แบบ:IQ
3. ↑  แม่แบบ:IQ
4. ↑  แม่แบบ:IQ
5. ↑  แม่แบบ:IQ
6. ↑  แม่แบบ:IQ
7. ↑  แม่แบบ:IQ
8. ↑  แม่แบบ:IQ
9. ↑  แม่แบบ:IQ
10. ↑  แม่แบบ:IQ
11. ↑  แม่แบบ:IQ
12. ↑  แม่แบบ:IQ
13. ↑  "2015년 14주차 Album Chart". *Gaon Chart*. สืบค้นเมื่อ April 2, 2015.

| * ด
* ค
* ก
เครยอนป๊อป |
| --- |
| **กลุ่มย่อย**: สตรอว์เบอร์รีมิลค์ |
| อัลบั้ม | 

|  |  |
| --- | --- |
| เครยอนป๊อป | 
* *FM*

 |
| สตรอว์เบอร์รีมิลค์ | 
* *The 1st Mini Album*

 |

 |
| ซิงเกิล | 

|  |  |
| --- | --- |
| เครยอนป๊อป | 
* "Bar Bar Bar"
* "Lonely Christmas"
* "Uh-ee"

 |

 |
| ส่วนที่เกี่ยวข้อง | 
* ผลงาน
* รางวัลและการเข้าชิง
* โครมเอนเตอร์เทนเมนต์

 |
**วัดตะล่อม** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางเชือกหนัง ในแขวงคลองขวาง เขตภาษีเจริญ กรุงเทพมหานคร ที่ดินตั้งวัดมีเนื้อที่ 4 ไร่ 15 ตารางวา

ประวัติ
-------

วัดตะล่อมสร้างขึ้นเมื่อ พ.ศ. 2410 ไม่ทราบนามและประวัติผู้สร้าง แต่เดิมนั้นพวกสนมกรมวังในพระบาทสมเด็จพระนั่งเกล้าเจ้าอยู่หัวได้มาสร้างศาลาไว้พักผ่อนหย่อนใจที่แห่งนี้ ต่อมาชาวบ้านเห็นว่าสถานที่เหมาะควรแก่การสร้างวัดขึ้นจึงได้สร้างวัด โดยระยะแรกคงจะเป็นวัดชนิดสำนักสงฆ์อยู่ก่อนแล้ว เมื่อได้สร้างอุโบสถเรียบร้อยแล้ว วัดนี้ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2467 เขตพระราชทานกว้าง 69 เมตร ยาว 94 เมตร ได้ประกอบพิธีผูกพัทธสีมาเมื่อวันที่ 13 มีนาคม พ.ศ. 2470 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539

อาคารเสนาสนะ
------------

อุโบสถหลังใหม่กว้าง 6.50 เมตร ยาว 20.50 เมตร หลังคาทรงไทยโบราณ มีเฉลียงหน้ามุขยื่นออกทางด้านหน้าและหลัง ซุ้มประตูหน้าต่างแบบปูนปั้น ภายในประดิษฐานพระประธานสมัยสุโขทัย แบบปูนปั้นลงรักปิดทอง แต่ปัจจุบันพระประธานคือ พระพุทธชินราชองค์ใหญ่ พระวิหารซึ่งแต่เดิมคืออุโบสถหลังเดิมมีลักษณะเป็นอุโบสถแบบรัชกาลที่ 1 กุฏิสงฆ์จำนวน 2 หลังเป็นอาคารครึ่งตึกครึ่งไม้ 2 ชั้น อาคารสงฆ์นานาชาติ 5 ชั้น ให้ชื่ออาคารว่า *พระพรหมวชิรญาณ* หอสวดมนต์กว้าง 8 เมตรยาว 20 เมตร ศาลาการเปรียญกว้าง 11.60 เมตร ยาว 25 เมตร สร้างเมื่อ พ.ศ. 2515 มณฑปมีหลวงพ่อหินอ่อนสีขาวเนื้อละเอียดประดิษฐานอยู่ เป็นศิลปะแบบพม่า รุ่นเดียวกับพระแก้วมรกต หน้าตัก 60 เซนติเมตร

รายนามเจ้าอาวาส
---------------

* หลวงพ่อหงวน
* พระอาจารย์ก้วย
* พระอาจารย์เชิง
* พระอาจารย์แวง
* พระอาจารย์ติ่ง
* พระอาจารย์ลิ
* พระอาจารย์ดี
* พระอธิการบุญชู เขมกาโร (ทองก้าย)
* พระมหาบุญถึง ชุตินฺธโร (สินทร)
* พระมหาบุญลือ ปุณฺณโก (อุปลา)

อ้างอิง
-------

1. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-27.
2. ↑  กรรณิการ์ สุธีรัตนาภิรมย์. "กรุงธนบุรีในสมัยอยุธยาถึงต้นรัตนโกสินทร์" (PDF). มหาวิทยาลัยศิลปากร. p. 313.
**ใจอันไร้ที่พึ่งพา** (ฉบับ ค.ศ. 1999) หรือ **คนสิ้นหวังตั้งมากมาย** (ฉบับ ค.ศ. 1989) (อังกฤษ: Poor Unfortunate Souls) เป็นเพลงจากภาพยนตร์แอนิเมชันของวอลต์ดิสนีย์พิกเจอส์ เรื่อง เงือกน้อยผจญภัย ซึ่งฉายครั้งแรกใน ค.ศ. 1989 และปรับปรุงใหม่อีกใน ค.ศ. 1999 เพลงนี้เขียนโดย เฮาเวิร์ด แอชแมน และ อลัน เมนเคน และขับร้องโดย แพต แคร์รอล เป็นเพลงที่เออร์ซูล่าผีเสื้อสมุทร ร้องแก่ แอเรียล เจ้าหญิงเงือกผู้เป็นนางเอกของเรื่อง เพื่อล่อลวงให้แอเรียลทำสัญญาแลกเสียงให้แก่นาง แลกกับการที่นางจะปรุงน้ำมนต์เปลี่ยนแอเรียลเป็นมนุษย์ชั่วคราว เพลงนี้มีลักษณะประสมระหว่างแนวมหรสพบรอดเวย์ กับแนวเรื่องขบขันล้อเลียน

เฮาเวิร์ด แอชแมนอัดเพลงนี้ด้วยเสียงร้องของตนเอง ก่อนจะส่งไปให้แพต แคร์รอลฟัง เพื่อเชิญชวนให้เธอรับพากย์เป็นเออร์ซูลา ซึ่งเธอฟังแล้วก็ตกลง ฉบับที่เฮาเวิร์ด แอชแมนอัดนี้ก็ออกวางขายในซีดีสี่แผ่นชุด "เดอะมิวสิกบีไฮด์เดอะแมจิก" (The Music Behind the Magic) สำหรับแพต แคร์รอลเองให้สัมภาษณ์ว่า ในขณะอัดเพลง เธอได้ยืมอารมณ์บางช่วงบางตอนมาจากฉบับของเฮาเวิร์ด แอชแมนด้วย และเฮาเวิร์ด แอชแมนก็กล่าวว่า เขาดีใจที่เธอทำเช่นนั้น

สิ่งที่น่าใฝ่ใจในเพลงนี้ คือ ช่วงที่เป็นคาถาที่เออร์ซูลาร้องอยู่ตอนท้าย ๆ เพลง ไม่เพียงแต่ท่องบ่นมันเท่านั้น โดยช่วงของคาถานี้ใช้ดนตรีแบบหีบเพลงโกธิก (Gothic organ) ส่วนเนื้อความของคาถานั้น อันที่จริงผู้แต่งเอาถ้อยคำที่พูดกันในชีวิตประจำวันมาผสมเรื่อยเปื่อย แล้วให้ร้องผูกเข้ากันอย่างรวดเร็วเท่านั้น มีความว่า

| *ภาษาอังกฤษ* | *ภาษาไทย (ฉบับค.ศ. 1989)* | *ภาษาไทย (ฉบับ ค.ศ. 1999)* |
| --- | --- | --- |
| Beluga, Sevruga | ด้วยเวทมนตร์จงดลพลัง | เบลลูกา, เซฟรูกา |
| Come winds of the Caspian Sea | อันศักดิ์สิทธิ์ใต้โลกา | โอ้ลมทะเลแคสเปียนทั้งหลาย |
| Larynxes, glossitis | โอ้คลื่นทะเลลมพายุ | ลาริงเซส, กลอสไซทิส |
| Et Max Laryngitis | ไฟนรกจากโลกันตร์ | ต้องยอมใคร่เอาเสียงเจ้า |
| La voce to me | เอาเสียงจากเธอมา | มายังเรานี้ |

ฉบับที่แพต แคร์รอลร้องนั้น ต่อมาบรรจุในซีดีรวมเพลงที่ขับร้องโดยตัวโกงของดิสนีย์ วางแผงใน ค.ศ. 1995 ชื่อ "เพลงของตัวโกง" (Rascal Songs) เป็นซีดีชุดสี่แผ่น และมีวัตถุประสงค์สำหรับส่งเสริมการขายของแมคโดนัลด์

อ้างอิง
-------

1. ↑  *The Little Mermaid : Poor Unfortunate Souls : Thai 1999*. YouTube. เหตุการณ์เกิดขึ้นที่ 23:33 (ICT). สืบค้นเมื่อ 28 June 2011.
2. ↑  *The Little Mermaid : Poor Unfortunate Souls : Thai 1989*. YouTube. เหตุการณ์เกิดขึ้นที่ 23:33 (ICT). สืบค้นเมื่อ 28 June 2011.
**ต่อมน้ำตาอักเสบ** (อังกฤษ: Dacryoadenitis) เป็นการอักเสบของต่อมน้ำตา หรืออาจเรียกว่าท่อน้ำตาอุดตัน

สาเหตุ อุบัติการณ์ และปัจจัยเสี่ยง
----------------------------------

ต่อมน้ำตาอักเสบเฉียบพลัน (Acute dacryoadenitis) มีสาเหตุหลักจากการติดเชื้อไวรัสหรือแบคทีเรีย โดยที่พบบ่อยคือจากไวรัสคางทูม, ไวรัสเอพสไตน์-บารร์ (Epstein-Barr virus) , สแตฟีโลคอคคัส (staphylococcus) , และโกโนคอคคัส (gonococcus)

ต่อมน้ำตาอักเสบเรื้อรัง (Chronic dacryoadenitis) มักมีสาเหตุจากการอักเสบชนิดไม่ติดเชื้อ (noninfectious inflammatory disorders) เช่นโรคซาร์คอยด์ (sarcoidosis) , อาการทางตาจากโรคไทรอยด์ (thyroid eye disease) และเนื้องอกเสมือนของเบ้าตา (orbital pseudotumor)

อาการ
-----

* การบวมของส่วนนอกของหนังตาบน ซึ่งอาจมีอาการแดงและกดเจ็บ
* การเจ็บปวดในบริเวณบวม
* น้ำตาไหลมากและมีขี้ตา
* การบวมของต่อมน้ำเหลืองด้านหน้าดวงตา

อาการแสดงและการทดสอบ
--------------------

ต่อมน้ำตาอักเสบสามารถวินิจฉัยได้จากการตรวจตาและหนังตา การทดสอบพิเศษเช่น CT scan อาจทำในรายที่ต้องการหาสาเหตุที่แน่ชัด ในบางครั้งอาจต้องตัดเนื้อออกตรวจ (biopsy) เพื่อยืนยันว่าก้อนนูนนั้นไม่ใช่เนื้องอก

การรักษา
--------

หากสาเหตุของต่อมน้ำตาอักเสบเกิดจากไวรัส เช่น คางทูม การรักษาคือพักผ่อนและประคบด้วยความร้อนก็เพียงพอ สำหรับสาเหตุอื่นๆ อาจต้องใช้การรักษาที่เฉพาะต่อโรคนั้นๆ

พยากรณ์โรค
----------

ผู้ป่วยต่อมน้ำตาอักเสบส่วนใหญ่จะหายได้ดี แต่หากมีภาวะร่วมกับโรคที่รุนแรงเช่นโรคซาร์คอยด์ พยากรณ์โรคจะขึ้นกับสาเหตุพื้นฐานนั้นๆ

อาการแทรกซ้อน
-------------

การบวมอาจรุนแรงจนเกิดการเบียดดวงตา และทำให้มองเห็นภาพไม่ชัด ในผู้ป่วยบางรายที่ได้รับการวินิจฉัยว่าเป็นต่อมน้ำตาอักเสบอาจกลายเป็นมะเร็งของต่อมน้ำตา

การป้องกัน
----------

การป้องกันโรคคางทูมคือการฉีดวัคซีน ส่วนแบคทีเรียและโกโนคอคคัสสามารถหลีกเลี่ยงได้จากการใช้ถุงยางอนามัย ส่วนสาเหตุอื่นๆ ส่วนใหญ่ไม่สามารถป้องกันได้

แหล่งข้อมูลอื่น
---------------

* NIH/Medlineplus Dacryoadenitis
* eMedicine - Dacryoadenitis
* Dacryoadenitis Photo (at Columbia) เก็บถาวร 2016-03-04 ที่ เวย์แบ็กแมชชีน
* Diseases Database - Dacryoadenitis
อาณาจักรวานรในรามายณะ
พระรามพระราชทานพระธำมรงค์ให้กับมารุติ (หนุมาน) เพื่อใช้พิสูจน์ว่าตนเป็นผู้ส่งสารของพระราม ขณะอยู่ท่ามกลางเหล่าวานรของขีดขิน
**ขีดขิน** หรือ **กิษกินธา** (สันสกฤต: किष्किन्ध, Kiṣkindhā) เป็นอาณาจักรของวานรในศาสนาฮินดู ปกครองโดยราชาสุครีพน้องชายของพาลีในมหากาพย์สันสกฤต*รามายณะ* ตามมหากาพย์ของศาสนาฮินดู ขีดขินเป็นอาณาจักรที่สุครีพปกครองโดยมีหนุมานที่ปรึกษาเป็นผู้ช่วย

ในเตรตายุค ทั่วดินแดนอยู่ภายในป่าทัณฑกะซึ่งก่อตั้งโดยราชาทัณฑะ โอรสของอิกษวากุและทายาทของพระมนูไววัสวัตในสัตยยุค ซึ่งขยายมาจากสันเขาวินธยาไปยังคาบสมุทรอินเดียใต้ อาณาจักรนี้จึงถือเป็นอาณาจักรของวานร ในทวาปรยุค กล่าวกันว่าสหเทพแห่งพี่น้องปาณฑพไปมายืนอาณาจักรขีดขินในมหากาพย์*มหาภารตะ*ระหว่างการทัพในภาคใต้เพื่อรวบรวมบรรณาการสำหรับพิธีราชสูยะของยุธิษฐิระ

ดูเพิ่ม
-------

* สุครีพ
* พาลี
* หนุมาน

อ้างอิง
-------

1. ↑  www.wisdomlib.org (2020-09-23). "Kishkindha-kanda [Book 4]". *www.wisdomlib.org* (ภาษาอังกฤษ). สืบค้นเมื่อ 2022-07-12.
2. ↑  Dharma, Krishna (2020-08-18). *Mahabharata: The Greatest Spiritual Epic of All Time* (ภาษาอังกฤษ). Simon and Schuster. p. 165. ISBN 978-1-68383-920-0.

WikisourceWikisource
วิกิซอร์ซในภาษาอื่น มีข้อมูลต้นฉบับเกี่ยวกับ: 
**Ramacharitamanas**

WikisourceWikisource
วิกิซอร์ซในภาษาอื่น มีข้อมูลต้นฉบับเกี่ยวกับ: 
**Kishkindha Episode in Ramcharitmanas**

วิกิมีเดียคอมมอนส์มีสื่อที่เกี่ยวข้องกับ **ขีดขิน**

* Kishkinda: Literature and Archaeology
* Complete Ramacharitamanas text
**จิรวุฒิ สิงห์โตทอง** หรือ "เฮียเป้า" เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรครั้งแรกในปี 2548 สังกัดพรรคไทยรักไทย ในระบบบัญชีรายชื่อ และเป็นสมาชิกสภาผู้แทนราษฎรจังหวัดชลบุรี ในปี 2566 และเป็นบุตรชายของดรงค์ สิงห์โตทอง

ประวัติ
-------

จิรวุฒิ สิงห์โตทอง เป็นบุตรของดรงค์ สิงห์โตทอง อดีตสมาชิกสภาผู้แทนราษฎรจังหวัดชลบุรี 4 สมัย เป็นอดีตหัวหน้าพรรคสันติชน กับนางอารีย์ สิงห์โตทอง 

จิรวุฒิ สำเร็จการศึกษา ศิลปศาสตรบัณฑิต สาขาการพัฒนาชุมชน จากสถาบันราชภัฏราชนครินทร์

การทำงาน
--------

จิรวุฒิ สิงห์โตทอง ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคชาติไทย แต่แพ้ให้กับสรวุฒิ เนื่องจำนงค์ และพลตำรวจตรี วีระ อนันตกูล จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จิรวุฒิย้ายไปสังกัดพรรคเพื่อไทย และลงสมัครรับเลือกตั้งแข่งกับสรวุฒิ เนื่องจำนงค์ แต่ก็ไม่ได้รับเลือกตั้งอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จิรวุฒิก็ลงสมัครรับเลือกตั้งแข่งขันกับสรวุฒิ ซึ่งย้ายไปสังกัดพรรคพลังประชารัฐ แต่เป็นสรวุฒิที่ชนะการเลือกตั้งอีกสมัย

ในปี 2563 จิรวุฒิ ให้การสนับสนุนคณะก้าวหน้า ในนามหัวหน้ากลุ่ม อนค.ชลบุรี โดยการส่งบุตรสาว พลอยลภัสร์ สิงห์โตทอง ลงสมัครนายกองค์การบริหารส่วนจังหวัดชลบุรี แต่ไม่ได้รับเลือกตั้ง

ในปี 2565 เมื่อพรรคเพื่อไทยเลือกส่งสรวุฒิ ลงสมัครในนามพรรคเพื่อไทย ส่งผลให้จิรวุฒิ ตัดสินใจย้ายไปร่วมงานกับสุชาติ ชมกลิ่น แกนนำชลบุรีพรรครวมไทยสร้างชาติ และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และสามารถเอาชนะสรวุฒิ เนื่องจำนงค์ ได้เป็น ส.ส.ชลบุรี สมัยแรก

อ้างอิง
-------

1. ↑  ศึก 2 ตระกูลเมืองชล ‘เนื่องจำนงค์ - สิงห์โตทอง’
2. ↑  ศึกพัทยา "จิรวุฒิ สิงห์โตทอง" หนุน "ธนาธร" สางแค้นคุณปลื้ม
3. ↑  ‘จิรวุฒิ สิงห์โตทอง’ หัวหน้ากลุ่ม อนค.ชลบุรี ลั่น พร้อมดีเบตสู้ศึกเลือกตั้ง อบจ.
4. ↑  ศึก 2 ตระกูล"สิงห์โตทอง-คุณปลื้ม"ชิงนายก อบจ.ชลบุรี
5. ↑  ‘นายกเป้า’ โวย พท. จัดทัพเมืองชล เอาพวกด่าเผาบ้านเผาเมือง มาลงแทน ยุติธรรมหรือ?
6. ↑  จ้าวป่าลุยคุณปลื้ม "จิรวุฒิ สิงห์โตทอง" เลือก"เฮ้ง" นักเลงเมืองชล
**อักษรไทยย่อ** เป็นอักษรไทยสมัยอยุธยาชนิดหนึ่ง ที่ประดิษฐ์ให้เป็นลวดลายงดงามเพื่ออวดฝีมือ จุดประสงค์การบันทึกอักษรไทยย่อเพื่อบันทึกเอกสาร หนังสือสำคัญ พระราชสาส์น วรรณคดี เป็นต้น โดยรูปแบบอักษรเขียนอย่างบรรจง ประดิษฐ์หักเหลี่ยม ย่อมุมเส้นอักษรตวัดปลาย และเขียนเส้นเอียงไปทางขวา

หลักฐานที่ปรากฏว่ามีการใช้อักษรไทยย่อในลักษณะเป็นแบบแผนครั้งแรกในช่วงพุทธศตวรรษที่ 23 ตรงกับรัชสมัยสมเด็จพระนารายณ์ หลักฐานเก่าแก่ที่สุดคือ จารึกวัดจุฬามณี พ.ศ. 2225 ได้รับความนิยมแพร่หลายในสมัยอยุธยาตอนปลาย ดังปรากฏใน *นันโทปนันทสูตรคำหลวง* จนเมื่อเสียกรุงครั้งที่ 2 ก็ไม่พบการใช้อักษรไทยย่อที่มีขนาดยาว แต่พบว่ามีการใช้เขียนเป็นข้อความสั้น ๆ เช่น การเขียนชื่อเฉพาะและการเขียนชื่อเรื่อง เช่น ชื่อกฎหมายตราสามดวงที่ปกสมุดไทยและด้านข้างสมุดไทยและชื่อปืนใหญ่ ยุคนี้สันฐานเอียง 60–50 องศา เส้นอักษรไม่เป็นเหลี่ยมสวยงาม

อ้างอิง
-------

1. ↑  ยอร์ช เซเดส์. *ตำนานอักษรไทย ตำนานพระพิมพ์ การขุด ค้นที่พงตึกและศิลปะไทย สมัยสุโขทัย* (กรุงเทพฯ: องค์การค้าของคุรุสภา, 2526), 18.
2. ↑  ก่องแก้ว วีรประจักษ์. (2537). วิวัฒนาการของอักษรไทยและภาษาไทย. ใน *ภาษาและวรรณกรรมเลิศล้ำมรดกไทย*, 11–18. กรุงเทพฯ :กรมศิลปากร.
3. ↑  จุไรรัตน์ ลักษณะศิริ (มิถุนายน 2555 - ตุลาคม 2555). "อักษรไทยย่อในสมุดไทยเรื่องนันโทปนันทสูตรคําหลวงฯ". *วารสารศึกษาศาสตร์ มหาวิทยาลัยศิลปากร*. **10** (1). `{{cite journal}}`: ตรวจสอบค่าวันที่ใน: `|date=` (help)
4. ↑  "อักษรไทยย่อ ในเอกสารโบราณ วัดบ้านแลง จังหวัดระยอง". ศูนย์มานุษยวิทยาสิรินธร.
รูปพระคริสต์จากแท่นบูชาเกนต์ (ค.ศ. 1432)
ในสังคมประวัติศาสตร์หลายแห่ง ตำแหน่งของกษัตริย์มีความหมายศักดิ์สิทธิ์ ซึ่งเหมือนกับมหาปุโรหิตและผู้พิพากษา แนวคิดของเทวาธิปไตยนั้นมีความเกี่ยวข้องกัน ถึงแม้ว่า**กษัตริย์ผู้ศักดิ์สิทธิ์**ไม่จำเป็นต้องปกครองผ่านผู้มีอำนาจทางศาสนา แต่ตำแหน่งทางโลกนั้นมีความสำคัญทางศาสนาอยู่เบื้องหลัง

ประวัติกษัตริย์ผู้ศักดิ์สิทธิ์
------------------------------

เซอร์เจมส์ จอร์จ เฟรเซอร์ใช้แนวคิดเรื่องกษัตริย์ผู้ศักดิ์สิทธิ์ในการศึกษาเรื่อง คาคบทองคำ (*The Golden Bough*) (ค.ศ. 1890 – 1915) ซึ่งเป็นเรื่องที่อ้างถึงตำนานของเร็กซ์ เนโมเรนซิส เฟรเซอร์ได้ยกตัวอย่างจำนวนมากที่อ้างถึงข้างด้านล่าง และเป็นแรงบันดาลใจให้กับการศึกษาตำนานและพิธีกรรม อย่างไรก็ตาม "ตำนานและพิธีกรรม หรือตำนาน-ผู้ประกอบพิธีกรรม, ทฤษฎี" ยังเป็นที่ถกเถียงกันอยู่ ปัจจุบัน นักวิชาการหลายคนเชื่อว่าตำนานและพิธีกรรมมีกระบวนทัศน์ร่วมกัน แต่ไม่ใช่สิ่งที่พัฒนามาจากอีกสิ่งหนึ่ง

จากข้อมูลของเฟรเซอร์ แนวคิดดังกล่าวมีรากฐานมาจากสมัยยุคก่อนประวัติศาสตร์และเกิดขึ้นทั่วโลกบนเกาะชวาและในแอฟริกาตอนใต้ของทะเลทรายซาฮารา โดยมีกษัตริย์นักบวชมีความเกี่ยวข้องกับการขอฝนและรับประกันความอุดมสมบูรณ์และความโชคดี กษัตริย์อาจจะทรงได้รับมอบหมายให้ทนทุกข์และชดใช้ให้กับประชาชนของพระองค์ ซึ่งหมายความว่ากษัตริย์อันศักดิ์สิทธิ์สามารถทรงเป็นเหยื่อที่กำหนดไว้ล่วงหน้าในการสังเวยมนุษย์ ไม่ว่าจะถูกสังหารเมื่อสิ้นสุดตำแหน่งหรือบูชายัญพระองค์เองในช่วงเวลาวิกฤต (เช่น บล็อตแห่งโดมัลเด)

ชนเผ่าอะซันติทรงเฆี่ยนตีกษัตริย์ที่ทรงได้รับเลือกใหม่ (อะซันเตเฮเน) ก่อนที่จะทรงขึ้นครองราชย์ เพื่อที่พระองค์จะทรงจดจำได้ว่ารู้สึกอย่างไรที่ต้องทนทุกข์ทรมานในฐานะบุรุษ เพื่อยับยั้งพระองค์ไว้ หลังจากนั้นพระองค์จึงได้รับพลังที่เหมือนเทพเจ้า ขณะที่เอาริกาเตือนให้นึกถึงวีรบุรุษผู้พิชิตที่กลับมายังกรุงโรมในชัยชนะของเขา เสียงชื่นชมยินดีของฝูงชนที่หลั่งไหลเข้ามากระทบอัตตาของเขา ว่าเขายังคงอยู่เป็นเพียงมนุษย์และต้องตาย

ตั้งแต่สมัยสัมฤทธิ์ในบริเวณตะวันออกใกล้ การขึ้นครองราชย์และการเจิมของพระมหากษัตริย์เป็นพิธีกรรมทางศาสนาที่สำคัญ ซึ่งสะท้อนให้เห็นในพระนาม "พระเมสสิยาห์" หรือ "พระคริสต์" ซึ่งแยกออกจากการเป็นกษัตริย์ทางโลก ดังนั้น กษัตริย์ซาร์กอนแห่งแอกแคดจึงเรียกตัวพระองค์เองว่าเป็น "ผู้แทนแห่งอิชตาร์" เช่นเดียวกับที่สมเด็จพระสันตะปาปาคาทอลิกสมัยใหม่รับบทบาทเป็น "ตัวแทนของพระคริสต์"

กษัตริย์ทรงได้รับการขนานนามว่าเป็นผู้เลี้ยงแกะตั้งแต่ช่วงสมัยแรกๆ เช่น คำที่ใช้กับผู้ปกครองแห่งสุเมเรียน เช่น ลูกัลบันดา ในสหัสวรรษที่ 3 ก่อนคริสตกาล ภาพลักษณ์ของผู้เลี้ยงแกะได้รวมเอาประเด็นของการเป็นผู้นำและความรับผิดชอบในการจัดหาอาหารและการคุ้มครอง ตลอดจนความเหนือกว่า

ในฐานะผู้ไกล่เกลี่ยระหว่างประชาชนและเทพเจ้า กษัตริย์อันศักดิ์สิทธิ์ได้รับการยกย่องด้วยภูมิปัญญาพิเศษ (เช่น โซโลมอนหรือกิลกาเมช) หรือการมองเห็น (เช่น ผ่านการหยั่งรู้หรือทำนายจากความฝัน)

อ้างอิง
-------

1. ↑  Frazer, James George, Sir (1922). *The Golden Bough*. Bartleby.com: New York: The Macmillan Co. .
2. ↑  R Fraser ed. *The Golden Bough* (Oxford 2009) p. 651
3. ↑  Segal, Robert A. (2004). *Myth: A Very Short Introduction*. Oxford: Oxford UP. pp. 61. ISBN 978-0-19-280347-4.
4. ↑  Meletinsky, Eleazar Moiseevich (2000). *The Poetics of Myth*. Routledge. p. 117. ISBN 0-415-92898-2.
5. ↑  "CATHOLIC ENCYCLOPEDIA: Vicar of Christ". *www.newadvent.org*. สืบค้นเมื่อ 2017-08-23.
**พุธิตา ชัยอนันต์** (เกิด 9 ตุลาคม พ.ศ. 2530) ชื่อเล่น **จีน** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ครั้งแรก ในการเลือกตั้ง พ.ศ. 2566 สังกัดพรรคก้าวไกล โดยเป็น ส.ส. ที่ได้รับการเลือกตั้งด้วยคะแนนสูงสุดเป็นอันดับที่สาม ของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และเป็น ส.ส. เพศหญิงที่ได้คะแนนสูงสุดในบรรดา ส.ส. เพศเดียวกัน

ประวัติ
-------

พุธิตา ชัยอนันต์ เกิดเมื่อวันที่ 9 ตุลาคม พ.ศ. 2530 เข้าเรียนชั้นประถมศึกษาจนถึงชั้นมัธยมศึกษาตอนปลายที่โรงเรียนเรยีนาเชลีวิทยาลัย จังหวัดเชียงใหม่ จากนั้นได้เข้าศึกษาต่อระดับปริญญาตรีด้านกฎหมายที่คณะนิติศาสตร์ มหาวิทยาลัยเชียงใหม่ และปริญญาโท ศิลปศาสตรมหาบัณฑิต สาขาสังคมวิทยาและมานุษยวิทยา (พัฒนาสังคม) จากมหาวิทยาลัยเชียงใหม่

พุธิตา เป็นนักกิจกรรมรณรงค์เรื่องประชาธิปไตยตั้งแต่เมื่อครั้งเป็นนักศึกษามหาวิทยาลัยเชียงใหม่

งานการเมือง
-----------

พุธิตา เป้นนักเคลื่อนไหวด้านการเมืองตั้งแต่เมื่อครั้งเป็นนักศึกษา เคยยื่นหนังสือให้คณะกรรมการการเลือกตั้ง เมื่อวันที่ 28 มกราคม พ.ศ. 2557 เรียกร้องให้คณะกรรมการเลือกตั้งลาออกทั้งชุดและมีการชูป้ายข้อความ "เห็นหัวเราบ้าง" จนเป็นไวรัล เคยทำงานเป็นอาสาสมัครนักสิทธิมนุษยชน มูลนิธิสร้างความเข้าใจเรื่องสุขภาพผู้หญิง และเป็นเจ้าหน้าที่ฝ่ายกฎหมายกลุ่มนิเวศวัฒนธรรมศึกษา ต่อมาได้เข้าร่วมงานการเมืองกับพรรคอนาคตใหม่ และได้รับหน้าที่เป็นผู้ช่วย ส.ส.แบบบัญชีรายชื่อ พรรคอนาคตใหม่ (สุรเชษฐ์ ประวีณวงศ์วุฒิ) และเป็นผู้ชำนาญการประจำตัว ส.ส.แบบแบ่งเขต (เท่าพิภพ ลิ้มจิตรกร) ในปีต่อมา

พุธิตาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล เขตเลือกตั้งที่ 4 แข่งขันกับ วิทยา ทรงคำ จากพรรคเพื่อไทย และกิ่งกาญจน์ ณ เชียงใหม่ จากพรรครวมไทยสร้างชาติ โดยในการลงพื้นที่หาเสียงเธอได้พบกับพลเอก ประยุทธ์ จันทร์โอชา แคนดิเดตนายกรัฐมนตรีของพรรครวมไทยสร้างชาติ เธอตะโกนต่อหน้าพลเอก ประยุทธ์ ว่าการหาเสียงว่าพรรคก้าวไกลจะยกเลิกการมีทหาร เข้าข่ายการโกหกบิดเบือน สร้างข่าวปลอม เพราะไม่มีพรรคการเมืองใดเสนอนโยบายยกเลิกกองทัพหรือทหาร ในที่สุดผลการเลือกตั้งปรากฏว่าเธอได้รับเลือกตั้งด้วยคะแนน 62,009 คะแนน ซึ่งเป็นผู้สมัครของพรรคก้าวไกลที่ได้รับคะแนนเสียงมากที่สุดของพรรค

### สมาชิกสภาผู้แทนราษฎร

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล

ชีวิตส่วนตัว
------------

พุธิตาสมรสกับ พันตำรวจโท ชวลิต เลาหอุดมพันธ์ ในปี พ.ศ. 2564 โดยชวลิตได้เป็นสมาชิกสภาผู้แทนราษฎรแบบบัญชีรายชื่อในขณะนั้น ในนามพรรคอนาคตใหม่ และ พรรคก้าวไกล ในเวลาต่อมา

อ้างอิง
-------

1. ↑  เปิดสถิติ เลือกตั้ง 66 ส่อง 10 อันดับแรก ว่าที่ ส.ส. กวาดคะแนนเสียง มากที่สุด
2. 1 2  จีน พุธิตา จากนักศึกษาต่อต้านรัฐประหาร สู่ว่าที่สส.เชียงใหม่
3. ↑  4 นักกิจกรรม ย้อนวันวานรัฐประหาร 49 กับบาดแผลประชาธิปไตยที่ยังอยู่
4. ↑  'จีน พุธิตา' เดินหาเสียงเจอ 'ประยุทธ์' ตะโกนบอก เลิกปล่อยข่าวปลอมยกเลิกทหาร
5. ↑  "จีน พุธิตา" ก้าวไกล ผู้กล้าตะโกนใส่ "ลุงตู่" ถึงเวลาคนเชียงใหม่อยากเห็นคนทำงานจริง
6. ↑  'จีน พุธิตา' ก้าวไกล ล้ม 'วิทยา' แชมป์เจ้าถิ่น 5 สมัย
**เพชรพนมรุ้ง เกียรติหมู่ 9** มีชื่อจริงว่า **พันแสง เอี่ยมสิริ** (ชื่อเล่น เด้ง) เกิดเมื่อวันที่ 26 พฤษภาคม พ.ศ. 2538 เป็นนักมวยไทยและคิกบอกซิงชาวไทย ครองตำแหน่งแชมป์โลกรุ่นเฟเทอร์เวท (65 กิโลกรัม) ขององค์กรคิกบอกชื่อ กลอรี และแชมป์โลกรุ่นไลต์เวต (65 กิโลกรัม) ขององค์กรไรซ์

ประวัติ
-------

เพชรพนมรุ้งเกิดและเติบโตในครอบครัวชาวเกษตรกรรม ในตำบลตะโกตาพิ อำเภอประโคนชัย จังหวัดบุรีรัมย์ มีพี่น้องทั้งหมด 6 คน โดยป็นบุตรคนที่ 5 พี่ชายคนโตเป็นนักมวยไทยคือ พนมรุ้งเล็ก เกียรติหมู่ 9 (อายุห่าง 10 ปี)

เพชรพนมรุ้งเริ่มไปฝึกมวยไทยตั้งแต่อายุ 8 ขวบ ที่ค่ายเกียรติหมู่ 9 ซึ่งอยู่ห่างจากบ้านเพียงแค่ 300 เมตร โดยเริ่มต้นตระเวนออกชกมวยตามงานวัดคู่กันกับซุปเปอร์เล็ก เกียรติหมู่ 9 ซึ่งเป็นลูกพี่ลูกน้องกัน จนเมื่ออายุ 14 ปี เข้ามาชกมวยไทยอาชีพในสนามมวยลุมพินี

จนวันหนึ่งสุดใจ ปุ่มประโคน หัวหน้าค่ายศิษย์สองพี่น้อง ต้องการหานักมวยไทยถนัดซ้าย ไปชกต่างประเทศขององค์กรกลอรีคิกบอกซิง (Glory Kickboxing) เปิดตัวอย่างเป็นทางการครั้งแรก ในศึกกลอรี ครั้งที่ 39 ที่จัดขึ้นในเมืองนิส ประเทศฝรั่งเศส เมื่อปลายปี 2559 เอาชนะคู่แข่งชาวมอลโดวาไปได้ และชนะต่อเนื่องในไฟต์ที่สองและสาม 5 เดือนต่อมาหลังนั้นเพชรพนมรุ้ง ตัดสินใจอำลาการชกมวยไทย 

20 กรกฎาคม 2561 เพชรพนมรุ้งขึ้นชิงแชมป์เฉพาะกาล พบกับเควิน แวนนอสแตนด์ (Kevin VanNostrand) ชาวอเมริกัน และสามารถเอาชนะคะแนนไปได้ ในไฟต์ต่อมาเพชรพนมรุ้ง ขึ้นเป็นแชมป์ โดยได้ชกกับโรบิน ฟาน รูสมาเลน นักชกชาวดัตช์ ภายในสนามกรุงอัมสเตอร์ดัม ประเทศเนเธอร์แลนด์

ในช่วงการแพร่ระบาดของโควิด 19 ไม่มีรายการชกมาตั้งแต่ต้นปี 2563 จึงกลับบ้านมาทำงานโรงงาน จนได้รับการติดต่อจากทางองค์กรไรซ์ (RISE) ได้ชกรายการไรซ์ กับ เคนโตะ ฮารางูจิ ทั้ง 2 ไฟต์ กระทั่งได้แชมป์โลกคิกบอกซิงรุ่นไลต์เวต (ไม่เกิน 65 กิโลกรัม)
ในการชกกับเคนโตะครั้งหลัง

อ้างอิง
-------

1. ↑  "Petchpanomrung Kiatmookao". *tapology.com*. สืบค้นเมื่อ 6 October 2020.
2. ↑  "จากประโคนชัยถึงแมดิสันสแควร์ : บันทึกแชมป์โลกคิกบอกซิงชาวไทย "เพชรพนมรุ้ง"". สนุก.คอม.
3. ↑  "โควิดทำตกล็อกยาว "เพชรพนมรุ้ง" เผยต้องทำงานโรงงาน ก่อนคืนสังเวียนคว้าแชมป์โลกคิกบอกซิ่ง 2 สถาบัน".
ศาลเจ้าคามิงาโมะ
**ศาลเจ้าคามิงาโมะ** (ญี่ปุ่น: 上賀茂神社; โรมาจิ: *Kamigamo-jinja*) หรือชื่อทางการคือ **ศาลเจ้าคาโมวาเกอิกาซูจิ** (ญี่ปุ่น: 賀茂別雷神社; โรมาจิ: *Kamo Wake-ikazuchi Jinja*) เป็นศาลเจ้าชินโตที่สำคัญ ตั้งอยู่ริมฝั่งแม่น้ำคาโมะทางตอนเหนือของนครเกียวโต สร้างขึ้นครั้งแรกเมื่อปี ค.ศ. 678  เป็นหนึ่งในศาลเจ้าชินโตที่เก่าแก่ที่สุดแห่งหนึ่งในญี่ปุ่น และเป็นหนึ่งในสิบเจ็ดอนุสรณ์สถานทางประวัติศาสตร์เกียวโตโบราณที่ได้รับการขึ้นทะเบียนเป็นแหล่งมรดกโลกจากยูเนสโก

อ้างอิง
-------

1. ↑  Richard, Ponsonby-Fane. (1964)  *Visiting Famous Shrines in Japan,* หน้า. 119-175.
2. ↑  Kyoto Prefectural Government Tourism Division: Kamigamo; เก็บถาวร 2009-08-28 ที่ เวย์แบ็กแมชชีน Iwao, Seiichi *et al.* (2002). *Dictionnaire historique du Japon,* หน้า. 1712.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ศาลเจ้าคามิงาโมะ**

* เว็บไซต์ศาลเจ้าคามิงาโมะ เก็บถาวร 2017-10-23 ที่ เวย์แบ็กแมชชีน

พิกัดภูมิศาสตร์: 35°03′37″N 135°45′10″E﻿ / ﻿35.06028°N 135.75278°E﻿ / 35.06028; 135.75278

  


| * ด
* ค
* ก
อนุสรณ์สถานทางประวัติศาสตร์เกียวโตโบราณ |
| --- |
| เกียวโต | 
* ปราสาทนิโจ
* กิงกากูจิ1
* คิงกากูจิ2
* คิโยมิซูเดระ
* โคซันจิ
* ไซโฮจิ
* ไดโงจิ
* เท็นรีวจิ
* โทจิ3
* นิชิฮงงันจิ
* นินนาจิ
* เรียวอันจิ
* ศาลเจ้าคามิงาโมะ4
* ศาลเจ้าชิโมงาโมะ5

 |
| อูจิ | 
* เบียวโดอิง
* ศาลเจ้าอูจิงามิ

 |
| โอตสึ | 
* เอ็นเรียกูจิ

 |
| ชื่ออื่น: 1จิโชจิ 2โรกูอนจิ 3เคียวโอโงโกกูจิ 4ศาลเจ้าคาโมวาเกอิกาซูจิ 5 ศาลเจ้าคาโมมิโอยะ |
พระตำหนักชุบศรเมื่อ พ.ศ. 2566
สมเด็จพระนารายณ์มหาราช ขณะทอดพระเนตรปรากฏการณ์จันทรุปราคา ณ พระตำหนักชุบศร
**พระที่นั่งไกรสรสีหราช** หรือ **พระที่นั่งเย็น** หรือ **พระตำหนักทะเลชุบศร** เป็นพระที่นั่งที่ประทับอีกแห่งหนึ่งของสมเด็จพระนารายณ์มหาราช ณ เมืองลพบุรี สมเด็จพระนารายณ์มหาราชทรงสร้างเพื่อทรงสำราญพระราชอิริยาบถ โดยสันนิษฐานว่าสร้างขึ้นก่อน พ.ศ. 2228 นับเป็นสถานที่ที่มีความสำคัญทางประวัติศาสตร์ดาราศาสตร์ของประเทศไทย เนื่องจากสมเด็จพระนารายณ์มหาราชใช้เป็นสถานที่ศึกษาจันทรุปราคา เมื่อวันที่ 11 ธันวาคม พ.ศ. 2228 ร่วมกับบาทหลวงเยซูอิตและบุคคลในคณะทูตชุดแรกที่พระเจ้าหลุยส์ที่ 14 ส่งมาเจริญสัมพันธไมตรี

เหตุที่ใช้พระที่นั่งเย็นเป็นที่ศึกษาจันทรุปราคามีบันทึกของชาวฝรั่งเศสว่าเป็นสถานที่ที่เหมาะสมมองท้องฟ้าได้ทุกด้าน มีพื้นที่กว้างพอในการติดตั้งเครื่องมือ มีหลักฐานภาพวาดการศึกษาจันทรุปราคาที่วาดโดยชาวฝรั่งเศสแสดงภาพสมเด็จพระนารายณ์ทรงสวมลอมพอก ทรงกล้องยาวบนขา ตั้งทอดพระเนตรดวงจันทร์จากสีหบัญชรและตรงเฉลียงหน้าสีหบัญชรด้านหนึ่งมีขุนนางหมอบกราบ อีกด้านหนึ่งมีนักดาราศาสตร์กำลังสังเกตการณ์โดยใช้กล้องส่องดาว กล่าวได้ว่าการศึกษาดาราศาสตร์เกิดขึ้นครั้งแรกในประเทศไทย ณ พระที่นั่งเย็นเมืองลพบุรีนี่เอง ปัจจุบัน พระที่นั่งไกรสรสีหราชมีราษฎรบุกรุกสร้างบ้านเรือนอยู่ในเขตรัศมีใกล้ชิดโบราณสถาน กระทั่งวันพุธที่ 3 กุมภาพันธ์ พ.ศ. 2564 กรมศิลปากรจึงได้ออกประกาศขึ้นทะเบียนและกำหนดเขตที่ดินโบราณสถานพระตำหนักทะเลชุบศร

อ้างอิง
-------

1. ↑  "สำนักโบราณคดี กรมศิลปากร กระทรวงวัฒนธรรม". เก็บจากแหล่งเดิมเมื่อ 2010-08-27. สืบค้นเมื่อ 2010-08-27.
2. ↑  "ระบบภูมิสารสนเทศ โครงการสำรวจแหล่งมรดกทางศิลปวัฒนธรรม กรมศิลปากร". เก็บจากแหล่งเดิมเมื่อ 2012-12-04. สืบค้นเมื่อ 2012-12-04.
3. ↑  ภูธร ภูมะธน. **สมเด็จพระนารายณ์มหาราช: พระมหากษัตริย์ผู้สนพระทัยและองค์อุปถัมภ์การศึกษาดาราศาสตร์ตะวันตกในสยามพระองค์แรก.** กรุงเทพฯ:อมรินทร์พริ้นท์ติ้งแอนด์พับลิชชิ่ง, 2555, หน้า 66
4. ↑   ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน
ในทางฟิสิกส์ควอนตัม **กฎทองคำของแฟร์มี** (อังกฤษ: Fermi's golden rule) เป็นสมการที่ใช้ในการอธิบายอัตราการเปลี่ยนสถานะ (ความน่าจะเป็นของการเปลี่ยนสถานะในหนึ่งหน่วยเวลา) จากสถานะเริ่มต้น ไปยังสถานะที่มีลักษณะต่อเนื่อง ซึ่งเป็นผลมาจากการรบกวนอย่างอ่อน (weak perturbation) โดยอัตราการเปลี่ยนสถานะนี้จะมีค่าคงตัว 

พิจารณาระบบที่มีสถานะเริ่มต้นเป็น {\displaystyle |i\rangle } และมีฮาร์มิลโทเนียน  H0 ผลของการรบกวนฮาร์มิลโทเนียนคือ  H' ถ้า  H' เป็นฮาร์มิลโทเนียนที่ไม่ขึ้นกับเวลา ระบบจะเข้าสู่สถานะต่อเนื่องที่มีพลังงานเท่ากับสถานะเริ่มต้น ถ้า  H' เป็นฮาร์มิลโทเนียนของการสั่น ซึ่งเป็นฟังก์ชันที่ขึ้นกับเวลา การเปลี่ยนสถานะจะเข้าสู่สถานะที่มีพลังงานต่างจากพลังงานของสถานะเริ่มต้นอยู่  *ħω*

ทั้งสองกรณีดังกล่าวข้างต้น จะมีอัตราการเปลี่ยนสถานะจากสถานะเริ่มต้น {\displaystyle |i\rangle } ไปสู่สถานะสุดท้าย {\displaystyle |f\rangle } เป็นค่าคงตัว ดังสมการ 

{\displaystyle \Gamma \_{i\rightarrow f}={\frac {2\pi }{\hbar }}\left|\langle f|H'|i\rangle \right|^{2}\rho }
เมื่อ  ρ คือ ความหนาแน่นของสถานะสุดท้าย (จำนวนสถานะต่อเนื่องต่อหนึ่งหน่วยพลังงาน) และ {\displaystyle \langle f|H'|i\rangle } คือเมททริกซ์ของการรบกวน  H' ระหว่างสถานะสุดท้ายและสถานะเริ่มต้น 

บางครั้ง เราเรียกความน่าจะเป็นของของการเปลี่ยนสถานะนี้ว่า ความน่าจะเป็นของการสลายตัว (decay probability) Fermi golden's rule นี้สามารถใช้ได้เมื่อสถานะเริ่มต้นไม่ได้หายไปโดยการกระเจิงเข้าไปในสถานะสุดท้าย
**โรงพยาบาลเบรมาร์** (อังกฤษ: Braemar Hospital) เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก

โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009

โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง

โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"

แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015

โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ

สิ่งอำนวยความสะดวก
------------------

โรงพยาบาลมีเตียงให้บริการ 85 เตียงในโรงพยาบาลทั้งสองแห่ง

อ้างอิง
-------

1. ↑  "Braemar turns 90 | Braemar Hospital, Hamilton". *braemarhospital.co.nz* (ภาษาอังกฤษแบบอเมริกัน). สืบค้นเมื่อ 12 February 2018.
2. ↑  "History". Braemar Hospital. คลังข้อมูลเก่าเก็บจากแหล่งเดิมเมื่อ 2015-02-10. สืบค้นเมื่อ 26 August 2015.
3. ↑  "Screening can detect cancer, so you can take action". waikato times. 15 April 2014. สืบค้นเมื่อ 4 November 2018.
4. ↑  "Hollywood technology now used for surgery in Hamilton hospital". Stuff NZ. 20 December 2015. สืบค้นเมื่อ 4 November 2018.
5. ↑  "Braemar Hospital's latest expansion a $20m plan". waikato times. 14 January 2015. สืบค้นเมื่อ 4 November 2018.
6. ↑  "Private Braemar Hospital braces for triple figure rates hike". Stuff NZ. 17 May 2018. สืบค้นเมื่อ 4 November 2018.
7. ↑  Nielsen, Anna (3 December 2014). "Specialists". Braemar Hospital. สืบค้นเมื่อ 26 August 2015.

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* ISNI
	+ 1

 |

พิกัดภูมิศาสตร์: 37°48′28.14″S 175°16′45.83″E﻿ / ﻿37.8078167°S 175.2793972°E﻿ / -37.8078167; 175.2793972
**หญ้ามิสแคนทัส** (ชื่อสกุลทางวิทยาศาสตร์ ***Miscanthus***) เป็น สกุล (genus) ของหญ้าพืชหลายปี ประมาณ 15 ชนิด มีถิ่นกำเนิดในถิ่นกึ่งโซนร้อนของแอฟริกาและเอเซียใต้ โดยมีหญ้ามิสแคนทัสชนิดไซเนนซิส หรือ "หญ้าซูซูกิ" (*M. sinensis*) ชนิดเดียวที่สามารถขึ้นเหนือขึ้นไปได้ในเขตอบอุ่นของเอเชียตะวันออก

ชนิดที่เลือก

* *Miscanthus floridulus*
* *หญ้ามิสแคนทัสช้าง* (Miscanthus giganteus)
* *Miscanthus sacchariflorus* (หญ้าเงินอามิยูร์)
* *หญ้ามิสแคนทัสซูซูกิ* (Miscanthus sinensis)
* *Miscanthus tinctorius*
* *Miscanthus transmorrisonensis*

การใช้งาน
---------

### หญ้ามิสแคนทัสช้าง (M. giganteus)

*ดูบทความหลักที่ หญ้ามิสแคนทัสช้าง*

เป็นหญ้าพันธุ์ผสมเป็นหมัน (sterile hybrid) ระหว่าง *M. sinensis* และ *M. sacchariflorus* *หญ้ามิสแคนทัสช้าง* (Miscanthus giganteus) หรือ "E-grass" ได้ถูกนำมาทดลองเป็นเชื้อเพลิงชีวภาพในยุโรปมาตั้งแต่ต้นคริสต์ศตวรรษ 1980 (ตั้งแต่ประมาณ พ.ศ. 2525) หญ้าชนิดนี้สามารถขึ้นได้สูงกว่า 3.50 เมตร และมีน้ำหนักแห้งในฤดูเก็บเกี่ยวมากถึง 10 ตัน/เอเคอร์ หรือ 4 ตัน/ไร่ บางครั้งมีการเรียกหญ้าชนิดนี้ว่า "หญ้าช้าง" (Elephant Grass) ซึ่งไปสับสนกับหญ้าแอฟริกา (*Pennisetum purpureum*) ซึ่งเรียกว่า "หญ้าช้าง" เช่นกัน

ด้วยการเจริญเติบโตที่รวดเร็ว มีส่วนประกอบแร่ธาตุที่น้อยและมีชีวมวลที่สูงของหญ้ามิสแคนทัสช้างนี้ทำให้มักกลายเป็นตัวเลือกที่นิยมมาใช้ผลิตเชื้อเพลิงชีวภาพ หลังการเก็บเกี่ยวแล้ว ยังสามารถนำส่วนที่เหลือมาใช้เป็นเชื้อเพลิงสำหรับการทำความร้อนและต้มไอน้ำสำหรับเทอไบน์ผลิตไฟฟ้าได้ด้วย ผลการปลดปล่อย CO2 มีค่าเท่ากับปริมาณของ CO2 ที่ต้นหญ้าดูดจากบรรยากาศมาใช้ในช่วงการเจริญเติบโต ดังนั้นจึงนับได้ว่าหญ้ามิสแคนทัสข้างเป็นกลางในกระบวนการก๊าซเรือนกระจกโดยไม่นับการปลดปล่อย CO2 จากเชื้อเพลิงซากดึกดำบรรพ์ที่อาจเกิดขึ้นในช่วงการปลูก การให้ปุ๋ยหรือการเก็บเกี่ยว รวมทั้งการขนส่งถึงจุดการใช้งาน เมื่อนำมาผสมกับถ่านหินในอัตรา 50%-50% ก็สามารถใช้ได้ในโรงไฟฟ้าถ่านหินที่มีอยู่เดิมได้เลยโดยไม่ต้องทำอะไรเพิ่ม

### หญ้ามิสแคนทัสซูซูกิ (M. sinensis)

บทความหลัก: Miscanthus sinensis
**หญ้ามิสแคนทัสซูซูกิ**เป็นพืชทางการค้าสำหรับปลูกเป็นไม้ประดับ มีชื่อเรียกในประเทศญี่ป่นว่า "หญ้าซูซูกิ" (すすき) ซึ่งนิยมปลูกเป็นต้นไม้สัญญลักษณ์ในช่วงปลายฤดูร้อน ได้มีการกล่าวถึงไว้ในกวีนิพนธ์เก่าแก่ของญี่ปุ่น (เล่มที่ 8 พ.ศ. 2018) ว่าเป็นพืช 1 ใน 7 ของสมุนไพรฤดูใบไม้ร่วง *(akinonanankusa)* รวมทั้งการใช้เป็นเดือนที่ 8 ใน*ไพ่ฮานาฟูดะ (hanafuda)* ซึ่งเป็นไพ่โบราณของญี่ปุ่น นอกจากนี้หญ้าซูซูกิยังมีคุณสมบัติในการใช้ทำเยื่อสำหรับทำกระดาษได้เป็นอย่างดีอีกด้วย

อ้างอิง
-------

1. ↑  "Miscanthus information from NPGS/GRIN". www.ars-grin.gov. คลังข้อมูลเก่าเก็บจากแหล่งเดิมเมื่อ 2013-07-23. สืบค้นเมื่อ 2008-04-11.

แหล่งข้อมูลอื่น
---------------

* Miscanthus เก็บถาวร 2006-10-11 ที่ เวย์แบ็กแมชชีน
* Miscanthus as energy source (German)
* Miscanthus x giganteus - as an energy crop - Miscanthus Research at the University of Illinois
**พระครูกรุณาวิหารี** หรือ **หลวงปู่เผือก** (12 สิงหาคม พ.ศ. 2412 - 29 มีนาคม พ.ศ. 2501) เป็นพระเกจิอาจารย์ที่มีชื่อเสียงของจังหวัดสมุทรปราการในยุคกึ่งพุทธกาล พระเครื่องของท่านมีอานุภาพมากมาย มีประสบการณ์ในทางเมตตามหานิยม แคล้วคลาดอันตราย อธิษฐานได้ตามความปรารถนากล่าวคือท่านสำเร็จผงอิทธิเจ ผงปัถมัง ยันต์นะเมตตา ยันต์ฤๅษี ฯลฯ ซึ่งได้รับการถ่ายทอดมาจาก หลวงปู่ทอง อายะนะ แห่งวัดราชโยธา ศิษย์ร่วมสำนักเดียวกับท่านได้แก่ หลวงพ่อพัก วัดบึงทองหลาง หลวงปู่ปั้น วัดสะพานสูง (บางซื่อ) และหลวงพ่อผือก วัดลาดพร้าว

ประวัติ
-------

หลวงปู่เผือก วัดกิ่งแก้ว
**หลวงปู่เผือก ปญฺญาธโร** ท่านเกิดเมื่อวันที่ 12 สิงหาคม พ.ศ. 2412 ตรงกับปีที่ 1ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคลองสำโรง จังหวัดสมุทรปราการ โยมบิดาชื่อ นายทองสุข มารดาชื่อ นางไข่ บุญสุขทอง มีพี่น้องรวม 8 คน ท่านเป็นบุตรคนที่ 5 เมื่อปี พ.ศ. 2433 อายุครบ 21 ปี ท่านได้อุปสมบทตามประเพณี ณ วัดกิ่งแก้วโดยมีหลวงปู่ทอง อายะนะ (อดีตเจ้าอาวาสวัดลาดบัวขาว) เป็นพระอุปัชฌาย์ พระอาจารย์อิ่ม อินทสโร วัดกิ่งแก้ว เป็นพระกรรมวาจาจารย์ และมีฉายาว่า **ปญฺญาธโร** เมื่ออุปสมบทแล้วจำพรรษาที่วัดกิ่งแก้วโดยตลอด โดยได้ศึกษาภาษาไทยเพิ่มเติมจนแตกฉาน จึงเริ่มศึกษาพระธรรมวินัย อักขระขอม และฝึกการปฏิบัติวิปัสสนากรรมฐานโดยมีพระอาจารย์อิ่ม เป็นผู้สั่งสอนอบรม

เป็นเจ้าอาวาส
-------------

เมื่อปี พ.ศ. 2442 พระอาจารย์อิ่ม อินทสโร ได้มรณภาพลง ที่ประชุมสงฆ์และชาวบ้านเห็นพ้องต้องกันที่จะให้ท่านเป็นเจ้าอาวาสสืบต่อมา ขณะนั้นท่านมีอายุได้ 30 ปี และเมื่อท่านเป็นเจ้าอาวาสวัดกิ่งแก้วแล้ว ท่านจึงได้เริ่มทำการพัฒนาอาคารสิ่งก่อสร้างต่าง ๆ ภายในวัดกิ่งแก้วครั้งใหญ่ด้วยความร่วมมือและพร้อมใจจากคณะสงฆ์และลูกศิษย์ ต่างช่วยแรงกายและร่วมบริจาคทรัพย์ให้การพัฒนาบูรณะวัดลุล่วงไปได้ด้วยดี ปรากฏสืบมาจนถึงวันนี้ วันที่ 1 มีนาคม พ.ศ. 2481 จึงโปรดพระราชทานสัญญาบัตรตั้งสมณศักดิ์ให้ท่านเป็น*พระครูกรุณาวิหารี*

เมื่อปี พ.ศ. 2496 ท่านเริ่มอาพาธตลอดมา และ ถึงแก่มรณภาพเมื่อวันที่ 27 มีนาคม พ.ศ. 2501 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 88 ปี 67 พรรษา รวมระยะเวลาในการครองวัดได้นานถึง 59 ปี

อ้างอิง
-------

1. ↑  "แจ้งความสำนักนายกรัฐมนตรี เรื่อง พระราชทานสัญญาบัตรเลื่อนและตั้งสมณศักดิ์" (PDF). *ราชกิจจานุเบกษา*. **55** (0 ง): 4169. 13 มีนาคม 2471. สืบค้นเมื่อ 7 มกราคม 2563. `{{cite journal}}`: ตรวจสอบค่าวันที่ใน: `|accessdate=` (help)

1. *ทศพล จังพาณิชยกุล* **รวมสุดยอดพระคณาจารย์**
2. ลำดับเจ้าอาวาสวัดกิ่งแก้ว
3. เหรียญรุ่นแรกของหลวงปู่เผือก เก็บถาวร 2011-08-03 ที่ เวย์แบ็กแมชชีน
4. ประวัติหลวงปู่เผือก วัดกิ่งแก้ว[*ลิงก์เสีย*]

แหล่งข้อมูลอื่นๆ
----------------

* โรงเรียนวัดกิ่งแก้ว[*ลิงก์เสีย*]
* พระเครื่องหลวงปู่เผือก


| ก่อนหน้า |  | พระครูกรุณาวิหารี (เผือก ปญฺญาธโร) |  | ถัดไป |
| --- | --- | --- | --- | --- |
| **หลวงปู่อิ่ม อินทสโร** |  | **เจ้าอาวาสวัดกิ่งแก้ว** (พ.ศ. 2412 - 29 มีนาคม พ.ศ. 2501) |  | **พระครูวิมลกิจจานุกิจ** |
**คาร์บอนเครดิต** คือ ปริมาณก๊าซเรือนกระจกที่สามารถลดได้จากการดำเนินโครงการกลไกการพัฒนาที่สะอาด หรือ CDM (Clean Development Mechanism) ได้รับการนำมาใช้เพื่อเป็นกลไกเพื่อประเทศที่พัฒนาแล้วจะประสบปัญหาในการลดปริมาณก๊าซ สามารถซื้อโควตาคาร์บอนจากผู้ประกอบการในประเทศกำลังพัฒนาที่มีโครงการพัฒนาที่สะอาดที่เรียกว่า การค้าขายแลกเปลี่ยนก๊าซเรือนกระจก

โครงการพัฒนาที่สะอาดตามพิธีสารเกียวโต ซึ่งมีสิทธิขายคาร์บอนเครดิต ได้แก่ โครงการเพิ่มประสิทธิภาพการผลิตพลังงาน การผลิตพลังงานหมุนเวียน การเปลี่ยนเชื้อเพลิง การกักเก็บและการเผาทำลายก๊าซมีเทน การปรับเปลี่ยนวิธีการทำเกษตรกรรมและปศุสัตว์ การจัดการน้ำเสียและขยะ และการปรับเปลี่ยนกระบวนการผลิตทางอุตสาหกรรม เป็นต้น 

ในปีพ.ศ. 2550 ได้มีการประกาศพระราชกฤษฎีกาให้จัดตั้ง"องค์การบริหารจัดการก๊าซเรือนกระจก (องค์การมหาชน) หรือ อบก. มีชื่อภาษาอังกฤษว่า "Thailand Greenhouse Gas Management Organization (Public Organization :TGO)" เมื่อวันที่ 15 พฤษภาคม พ.ศ. 2550 ภายใต้กระทรวงทรัพยากรธรรมชาติและสิ่งแวดล้อม มีวัตถุประสงค์หลักในการวิเคราะห์ กลั่นกรองและทำความเห็นเกี่ยวกับการให้คำรับรองโครงการที่ลดการปลดปล่อยก๊าซเรือนกระจกตามกลไกการพัฒนาที่สะอาด รวมทั้งติดตามประเมินผลโครงการที่ได้รับคำรับรอง ส่งเสริมการพัฒนาโครงการและการตลาดซื้อขายปริมาณก๊าซเรือนกระจก(คาร์บอนเครดิต)ที่ได้รับการรับรอง เป็นศูนย์กลางข้อมูลที่เกี่ยวกับสถานการณ์ดำเนินงานด้านก๊าซเรือนกระจกจัดทำฐานข้อมูลเกี่ยวกับโครงการที่ได้รับคำรับรองและการขายปริมาณก๊าซเรือนกระจกที่ได้รับการรับรอง ส่งเสริมและพัฒนาศักยภาพตลอดจนให้คำแนะนำแก่หน่วยงานภาครัฐและภาคเอกชนเกี่ยวกับการบริหารจัดการก๊าซเรือนกระจก  โดยจะเป็นศูนย์กลางในการประสานความร่วมมือระหว่างภาครัฐ ภาคเอกชน และองค์การระหว่างประเทศ

อ้างอิง
-------

1. ↑
2. ↑
อาคารศาลสูงสุดสเปนในกรุงมาดริด
**การพิจารณาคดีแกนนำกระบวนการเอกราชกาตาลุญญา** ซึ่งมีชื่อทางกฎหมายว่า **คดีพิเศษหมายเลข 20907/2017 ของศาลสูงสุดสเปน** (สเปน: *Causa Especial número: 20907/2017 del Tribunal Supremo de España*; กาตาลา: *Causa Especial número: 20907/2017 del Tribunal Suprem d'Espanya*) และมีชื่อเป็นที่รู้จักกันแพร่หลายว่า **คดีกระบวนการ [เอกราช]** (สเปน: *causa del procés*; กาตาลา: *Causa del procés*) คือการพิจารณาคดีด้วยวาจาที่เริ่มขึ้นเมื่อวันที่ 12 กุมภาพันธ์ พ.ศ. 2562 ในศาลสูงสุดสเปน ปาโบล ยาเรนา ผู้พิพากษา เป็นผู้ประสานงานไต่สวนระหว่างเดือนตุลาคม พ.ศ. 2560 ถึงเดือนกรกฎาคม พ.ศ. 2561 ซึ่งส่งผลให้มีผู้ที่จะต้องเข้าสู่กระบวนการพิจารณาคดี 12 คน ได้แก่ คณะผู้บริหารแคว้นกาตาลุญญาเกือบทั้งคณะของการ์ลัส ปุดจ์ดาโมน, ฌอร์ดี ซันเช็ซ และฌอร์ดี กูชาร์ต นักเคลื่อนไหวทางการเมือง, การ์มา ฟูร์กาเด็ลย์ อดีตประธานสภานิติบัญญัติกาตาลุญญา และสมาชิกสภานิติบัญญัติกาตาลุญญาอีกหลายคน จำเลยบางคนถูกคุมขังก่อนการพิจารณาคดีโดยไม่มีการประกันตัวตั้งแต่เริ่มการไต่สวน

จำเลยถูกฟ้องร้องดำเนินคดีเนื่องจากมีส่วนร่วมในเหตุการณ์ที่เกี่ยวข้องกับการจัดการลงประชามติเอกราชกาตาลุญญาในวันที่ 1 ตุลาคม พ.ศ. 2560 (ซึ่งถูกศาลรัฐธรรมนูญสเปนประกาศว่าไม่ชอบด้วยกฎหมายและมีมติยับยั้งหลังจากนั้น) การผ่านร่างกฎหมายต่าง ๆ ที่ขัดต่อรัฐธรรมนูญสเปนและธรรมนูญการปกครองตนเองกาตาลุญญา และการประกาศเอกราชกาตาลุญญาในวันที่ 27 ตุลาคม ปีเดียวกัน

การพิจารณาคดีสิ้นสุดลงอย่างเป็นทางการเมื่อวันที่ 12 มิถุนายน พ.ศ. 2562 และคำตัดสินคดีได้รับการเผยแพร่สู่สาธารณชนในวันที่ 14 ตุลาคม ปีเดียวกัน จำเลย 9 คนจากทั้งหมด 12 คนถูกพิพากษาว่ามีความผิดฐานปลุกปั่นให้ขัดขืนอำนาจปกครองและถูกสั่งจำคุกระหว่าง 9–13 ปี โดย 4 คนในจำนวนนี้ยังถูกพิพากษาว่ามีความผิดฐานใช้งบประมาณรัฐในทางมิชอบ จำเลยที่เหลืออีก 3 คนถูกพิพากษาว่ามีความผิดฐานดื้อแพ่งและถูกสั่งปรับแต่ไม่ต้องโทษจำคุก ศาลยกฟ้องข้อหากบฏ จำเลยบางคนแสดงความตั้งใจที่จะยื่นอุทธรณ์ต่อศาลรัฐธรรมนูญสเปนและศาลสิทธิมนุษยชนยุโรปต่อไป

อ้างอิง
-------

1. ↑  "The trial of Catalan referendum leaders casts a long shadow over the EU's credibility". *www.euronews.com*. สืบค้นเมื่อ 2019-02-09. `{{cite web}}`: Cite ไม่รู้จักพารามิเตอร์ว่างเปล่า : `|dead-url=` (help)
2. ↑  Congostrina, Alfonso L. (2019-02-01). "Catalan independence leaders moved to Madrid jails ahead of trial". *El País* (ภาษาอังกฤษ). ISSN 1134-6582. คลังข้อมูลเก่าเก็บจากแหล่งเดิมเมื่อ 2019-02-03. สืบค้นเมื่อ 2019-02-09.
3. 1 2  "Spain court gives Catalan leaders long jail terms". *BBC*. 14 October 2019.
4. ↑  Penas de 9 a 13 años para Junqueras y los otros líderes del ‘procés’ por sedición y malversación, El País (14/10/2019)
5. ↑  Entre 9 y 13 años de cárcel para los líderes del ‘procés’ por sedición y malversación, La Vanguardia (14/10/2019)
6. ↑  Sentencia. El TS condena a 13 años a Junqueras, 11 y medio a Forcadell y 9 a los 'Jordis', El Mundo (14/10/2019)
7. ↑  "UNPO: Catalonia: Spanish Supreme Court to Issue Final Verdict on Catalan Leaders". *unpo.org*. สืบค้นเมื่อ 2019-08-17.
8. ↑  Jones, Sam (2019-06-12). "Catalan leader defends push for independence on final day of trial". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2019-08-17.
**ประภาคารสันดอนปากน้ำเจ้าพระยา** เป็นประภาคารแห่งแรกในประเทศไทย ตั้งอยู่ที่ปากแม่น้ำเจ้าพระยา ควบคุมการก่อสร้างโดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการในพระบาทสมเด็จพระจุลจอมเกล้าเจ้าอยู่หัว เปิดให้ใช้เมื่อวันที่ 9 พฤศจิกายน พ.ศ. 2417 ใช้มาจนถึงวันที่ 1 ธันวาคม พ.ศ. 2472 รวมระยะเวลา 55 ปี 22 วัน

ในสมัยรัชกาลที่ 5 ปากแม่น้ำเจ้าพระยามีเรือเข้าออกจำนวนมาก อันเป็นผลมาจากการค้าขายกับต่างชาติที่มากขึ้นกว่าแต่ก่อน สมเด็จเจ้าพระยาบรมมหาศรีสุริยวงศ์ใช้ทุนทรัพย์ส่วนตัวในการก่อสร้าง ซึ่งราชกิจจานุเบกษา เล่ม 1 กล่าวว่า ค่าก่อสร้างเป็นเงิน 225 ชั่ง 5 ตำลึง 5 สลึง (18,021.25 บาท) สมเด็จเจ้าพระยาบรมมหาศรีสุริยวงศ์ได้ส่งพระสยามธุรพาห์ กุงสุลไทย ณ กรุงลอนดอน เป็นผู้ซื้อเรือนตะเกียงมายังสยาม

ระหว่างการก่อสร้างประภาคารได้เกิดทรุดตัวลง ทำให้ก่อสร้างช้ากว่ากำหนด หลังจากแก้ไขใหม่จนก่อสร้างเสร็จแล้ว สมเด็จเจ้าพระยาบรมมหาศรีสุริยวงศ์ได้ยกให้เป็นสมบัติของแผ่นดิน ภาษาอังกฤษเรียกประภาคารแห่งนี้ว่า "**รีเยนท์ไลท์เฮาส์**" (Regent Lighthouse; ประภาคารผู้สำเร็จราชการ) หลักฐานของกรมอุทกศาสตร์ กองทัพเรือ เรียก "ประภาคารสันดอนปากน้ำเจ้าพระยา" คนทั่วไปเรียก "**กระโจมไฟสันดอน**"

อ้างอิง
-------

* ประภาคาร เก็บถาวร 2010-03-05 ที่ เวย์แบ็กแมชชีน. พิพิธภัณฑ์ทหารเรือ. สืบค้น 18-12-2553.
***เรเง็งโดชิ*** (ญี่ปุ่น: 霊幻道士) หรือที่รู้จักในชื่อเวอร์ชันภาษาอังกฤษคือ ***แฟนทอมไฟเตอร์*** (อังกฤษ: *Phantom Fighter*) หรือชื่อที่นักเล่นเกมชาวไทยเรียกในสมัยก่อนคือ ***เปาเปา*** หรือ ***เปาเปา ผีเพื่อนซี้*** เป็นวิดีโอเกมแนวบีตเอ็มอัปที่วางจำหน่ายสำหรับแฟมิคอมเมื่อ ค.ศ. 1988 ในประเทศญี่ปุ่น และในเดือนเมษายน ค.ศ. 1990 ในสหรัฐ โดยเวอร์ชั่นภาษาญี่ปุ่นได้อิงจากภาพยนตร์ ค.ศ. 1985 เรื่อง*ผีกัดอย่ากัดตอบ* (*เรเง็งโดชิ*เป็นชื่อของภาพยนตร์ดังกล่าวในภาษาญี่ปุ่น)

รูปแบบการเล่น
-------------

เกมนี้สามารถใช้กระดิ่งเพื่อควบคุมผีดิบตัวน้อย
ในฐานะปรมาจารย์กังฟู ผู้เล่นจะต้องต่อสู้ผ่านเมืองแปดแห่งที่เต็มไปด้วยเจียงซือ (ผีดิบจีน) ซึ่งแต่ละแห่งมีบอสของเมืองที่มีเอกลักษณ์เฉพาะตัว จนกว่าจะถึงการเผชิญหน้าครั้งสุดท้ายกับแม่มดชั่วร้าย และเกมนี้มีตัวเลือกคันทินิวจำนวนไม่จำกัดและเพื่อจบเกม

เกมนี้สามารถใช้ไอเทมขนาดเล็กและท่าต่อสู้ที่มีให้เลือกจำนวนมากกับศัตรูได้ อีกทั้งยังมีตัวละครที่ซ่อนอยู่ซึ่งทำให้เกมยากขึ้นมาก อย่างเจียงซือเด็กน้อย หรือ "ผีดิบตัวน้อย" และแทนที่จะติดตามไอเทมที่มีอยู่ หน้าจอรายการสิ่งของของเกมจะจัดตารางรายการที่เป็นไปได้ทั้งหมดในเกม

การตอบรับ
---------

เว็บไซต์*ออลเกม*ให้คะแนนเกมนี้ที่ 3 ดาว จากเต็ม 5 ดาว

อ้างอิง
-------

1. 1 2 3  ""เปาเปา" ผีกัดอย่ากัดตอบ". *MGR Online*. ผู้จัดการออนไลน์. 2006-05-01. สืบค้นเมื่อ 2023-07-12.
2. ↑  "ย้อนวันวาน 5 เกมระดับตำนานยุค 90's ที่ทุกคนคิดถึง ฉบับล่าสุด 2021". *LetsGoStart*. 2021. คลังข้อมูลเก่าเก็บจากแหล่งเดิมเมื่อ 2023-07-12. สืบค้นเมื่อ 2023-07-12.
3. ↑  "Phantom Fighter - Overview - allgame". *www.allgame.com*. คลังข้อมูลเก่าเก็บจากแหล่งเดิมเมื่อ 15 November 2014. สืบค้นเมื่อ 12 January 2022.

แหล่งข้อมูลอื่น
---------------

* *เรเง็งโดชิ* ที่ MobyGames
* *Phantom Fighter* at GameFAQs
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา
ซูซูกิโชเต็งในเมืองโคเบะถูกเผาทำลายระหว่างการจลาจลข้าวในวันที่ 11 สิงหาคม ค.ศ. 1918
**การจลาจลข้าว ค.ศ. 1918** (ญี่ปุ่น: 米騒動; โรมาจิ: *kome sōdō*) เป็นการจลาจลซึ่งพลเมืองชาวญี่ปุ่นก่อขึ้นเพื่อต่อต้านรัฐบาลของนายกรัฐมนตรีมาซาตาเกะ เทราอูจิ ในช่วงเดือนกรกฎาคม ถึงเดือนกันยายน ค.ศ. 1918 และเป็นผลให้รัฐบาลสิ้นสุดลง

สาเหตุ
------

ราคาข้าวเพิ่มสูงขึ้นอย่างมาก ซึ่งเกิดจากภาวะเงินเฟ้อ ที่ทำให้เศรษฐกิจมีปัญหา โดยเฉพาะอย่างยิ่งในเขตชนบท ประชาชนมีข้าวเป็นอาหารหลักเป็นประจำวัน ทำให้ชาวนาต่างโกรธแค้นและตำหนิที่รัฐบาล และพ่อค้าข้าวที่ปล่อยราคาข้าวให้สูงขึ้น การเพิ่มราคาของข้าวเป็นผลทำให้ราคาของสิ่งหลายสิ่งเพิ่มขึ้นตาม เช่น อาหาร และค่าเช่า ซึ่งเกิดขึ้นหลังจากสงครามโลกครั้งที่หนึ่ง สาเหตุนี้เป็นปัญหาสำหรับชาวญี่ปุ่น อีกทั้งมีการรุกรานของไซบีเรีย (Siberian Intervention) ทำให้เกิดสิ่งยุ่งยากเข้าไปอีก เพราะว่ารัฐบาลญี่ปุ่นต้องเอาข้าวปริมาณมหาศาลไปเลี้ยงกองทัพทหารที่ต้องออกไปอยู่นอกประเทศ สิ่งนี้ทำให้ราคาข้าวยิ่งเพิ่มสูงขึ้นไปอีก ทางรัฐบาลไม่สามารถหยุดการเพิ่มราคาได้ และได้แพร่ขยายเข้าไปในเมืองและหมู่บ้านต่างๆ

การจลาจล
--------

การจลาจลข้าวเป็นเหตุการณ์ครั้งใหญ่ที่สุดและรุนแรงที่สุดในประวัติศาสตร์ญี่ปุ่นยุคใหม่ และได้มีการแพร่ขยายไปทั้งประเทศ การประท้วงครั้งแรกเกิดขึ้นในเมืองประมงเล็ก ๆ ชื่ออูโอซุ จังหวัดโทยามะ ในวันที่ 23 กรกฎาคม ค.ศ. 1918 เริ่มต้นจากการชุมนุมอย่างสันติ แต่การประท้วงก็กลายเป็นการก่อจลาจล การปะทะกับตำรวจ การปล้นสะดม การวางเพลิงและวางระเบิด สถานีตำรวจและสำนักงานรัฐบาลถูกโจมตีด้วยอาวุธต่าง ๆ นานา โดยในกลางเดือนกันยายน ค.ศ. 1918 เกิดการประท้วงมากกว่า 623 แห่งในนคร 38 แห่ง เมือง 153 แห่งและหมู่บ้าน 177 แห่ง ซึ่งมีผู้ประท้วงและก่อจลาจลมากกว่า 2 ล้านคน โดย 25,000 คนถูกจับกุม และ 8,200 คนถูกพิพากษาในคดีอาชญากรรม โดยการลงโทษมีตั้งแต่โทษเบาคือการปรับเงิน และโทษหนักสุดคือประหารชีวิต

นายกรัฐมนตรีเทราอูจิและคณะรัฐมนตรีถูกวิพากวิจารณ์และตำหนิจากการเกิดเหตุการณ์จลาจล และได้ประกาศลาออกจากตำแหน่งเมื่อวันที่ 29 กันยายน ค.ศ. 1918

จากการจลาจลครั้งนี้ทำให้เกิดการขยายตัวของการจ้างงานในประเทศอื่นที่อยู่ในการปกครองของญี่ปุ่นในสมัยนั้น มีหลักฐานของการเพิ่มขึ้นของผลผลิตข้าวในประเทศไต้หวันและเกาหลี (เมื่อสองประเทศนี้ยังอยู่ภายใต้การปกครองของญี่ปุ่น)

อ้างอิง
-------

* Beasley, W.G. (1991). *Japanese Imperialism 1894-1945*. Oxford University Press. ISBN 0198221681.
* MacPherson, WJ (1995). *The Economic Development of Japan 1868-1941*. Cambridge University Press. ISBN 0521557925.
* Smitka, Michael (1998). *Japanese Prewar Growth (Japanese Economic History 1600-1960)*. Routledge. ISBN 0815327056.

เชิงอรรถ
--------

1. 1 2  Macpherson, W. J. (1995). *The economic development of Japan, 1868-1941*. Cambridge University Press. ISBN 0521557925. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
2. ↑   Smitka, *Japanese Prewar Growth (Japanese Economic History 1600-1960)* , page 192
ช่องซัดอาวุธที่ปราสาทปีแยร์ฟง (Château de Pierrefonds)
**ช่องซัดอาวุธ** (อังกฤษ: machicolation) คือช่องบนพื้นเชิงเทินที่เปิดได้ระหว่างคันทวย ที่ใช้ในการหย่อนหินหรือของร้อนลงมายังหรือยิงศัตรูที่อยู่ข้างล่าง การออกแบบวิวัฒนาการขึ้นในสมัยกลางเมื่อนักรบนอร์มันกลับมาจากการไปทำสงครามครูเสด เชิงเทินที่มีช่องจะสร้างยื่นออกไปจากตัวกำแพง เชิงเทินชั่วคราว (hoarding) เป็นสิ่งก่อสร้างที่คล้ายกับเชิงเทินแต่สร้างด้วยไม้เฉพาะช่วงเวลาที่ถูกล้อม ช่องซัดอาวุธได้เปรียบกว่าเชิงเทินชั่วคราวเพราะเป็นส่วนหนึ่งของเชิงเทินที่สร้างด้วยหินซึ่งทำให้ปลอดภัยจากการถูกไฟไหม้

คำว่า *machicolation* มาจากภาษาฝรั่งเศสเก่า *machicoller* ที่มาจากภาษาพรอว็องส์เก่า *machacol* และจากภาษาละติน *\*maccāre* ที่แปลว่า "บด, บีบอัด" ถ้าช่องอยู่บนเพดานของทางผ่านก็เรียกว่า "ช่องสังหาร" (murder-hole)

การใช้หลังสมัยกลาง
------------------

ช่องซัดอาวุธหลังสมัยกลางที่เป็นช่องระหว่างคันทวยแต่ไม่มีช่องที่ไม่มีที่เปิดใช้ในการตกแต่ง และกลายมาเป็นลักษณะของสิ่งก่อสร้างที่ไม่ใช่สิ่งก่อสร้างทางทหาร เช่นในการใช้ในการก่อสร้างสิ่งก่อสร้างในคริสต์ศตวรรษที่ 19 และ 20 ของสถาปัตยกรรมฟื้นฟูกอทิก

อ้างอิง
-------

1. ↑  ราชบัณฑิตยสถาน. *พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน.* กรุงเทพฯ : ราชบัณฑิตยสถาน, 2554, หน้า 84.

* Mesqui, Jean (1997). *Chateaux-forts et fortifications en France*. Paris: Flammarion. pp. 493 pp. ISBN 2080122711. `{{cite book}}`: Cite ไม่รู้จักพารามิเตอร์ว่างเปล่า : `|coauthors=` (help)

ดูเพิ่ม
-------

* ปราสาท

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ช่องซัดอาวุธ

* Glossary of Medieval Art and Architecture: machicolation.
* Machicolation
March No. 1, *Trio*

พอมพ์แอนด์เซอร์คัมสแทนเซส มาร์ชนัมเบอร์วัน "ทริโอ" คอนดักท์โดยเซอร์เอ็ดเวิร์ด เอ็ลเกอร์ ปี 1931

---

*หากมีปัญหาในการเล่นไฟล์นี้ ดูที่ วิธีใช้สื่อ*

**พอมพ์แอนด์เซอร์คัมสแทนซ์** (อังกฤษ: **Pomp and Circumstance**) หรือชื่อเต็ม "พอมพ์แอนด์เซอร์คัมสแทนซ์มิลิแทรีมาร์ชเชส" (อังกฤษ: Pomp and Circumstance Military Marches) เป็นกลุ่มเพลงมาร์ชสำหรับออร์เคสตรา แต่งขึ้นโดยเซอร์เอ็ดเวิร์ด เอ็ลเกอร์ ถือเป็นผลงานชิ้นที่เป็นที่รู้จักมากที่สุดชิ้นหนึ่งของเขา

เพลงมาร์ชที่เป็นที่รู้จักกันมากที่สุดในมาร์ชทั้ง 6 เพลงในชุดนี้คือมาร์ชเพลงแรกในชุด ชื่อว่า "พอมพ์แอนด์เซอร์คัมสแทนซ์ นัมเบอร์วัน อิน ดี" (Pomp And Circumstance March No. 1 In D) เล่นรอบปฐมทัศน์พร้อมกับ มาร์ช นัมเบอร์ทูว์ ในเมืองลิเวอร์พูล เมื่อปี 1901 ทริโอนี้ประกอบด้วย "แลนด์ออฟโฮปแอนด์กลอรี" ดนตรีที่ใช้ประกอบพิธีบรมราชาภิเษกของพระเจ้าเอ็ดเวิร์ดที่ 7 ส่วนในอเมริกา แคนาดา ฟิลิปปินส์ เพลงนี้นิยมใช้เป็นเพลงประกอบพิธีการจบการศึกษา จึงเรียก "แลนด์ออฟโฮปแอนด์กลอรี" เป็น "แกรดดูเอเชินมาร์ช" (Graduation March) นิยมเล่นก่อนเริ่มพิธี การใช้ประกอบพิธีจบการศึกษานี้มีครั้งแรกในพิธีจบการศึกษาของมหาวิทยาลัยเยล เมื่อปี 1905

อ้างอิง
-------

1. ↑  Kennedy, p. 285
2. ↑  Moore, p. 357: "He and Alice went to Liverpool for Rodewald's première of the two *Pomp and Circumstance* Marches. The success of the first March especially was frantic.
3. ↑  Moore, p. 365: "[Working on the *Coronation Ode*, Elgar] wrote to Arthur Benson to ask whether words might be written to fit the *Pomp and Circumstance* Trio tune ... [Benson] sent verses for a Finale beginning 'Land of hope and glory ...'"
4. ↑  Hoffman, Miles (27 May 2003). "Pomp and Circumstance; familiar standard marches ahead of competitors". *Morning Edition*. National Public Radio. สืบค้นเมื่อ 21 January 2009. `{{cite web}}`: Cite ไม่รู้จักพารามิเตอร์ว่างเปล่า : `|coauthors=` (help)
5. ↑  Beswick Whitehead,, James, *Elgar's English Twilight, an Idyll*, คลังข้อมูลเก่าเก็บจากแหล่งเดิมเมื่อ 30 June 2012`{{citation}}`: CS1 maint: extra punctuation (ลิงก์).